НАЛЬЧИК, ԥхҷ 4 – Sputnik, Бадраҟ Аҩӡба. Амилаҭтә-культуратә центр "Аԥсны" аешьаратә милаҭқәа ҩба ркультуратә еимадарақәа рырӷәӷәара иацхраауеит иҳәеит акультуратә Фонд Ҟабарда-Балкариа ахантәаҩы Владимир Вороков.
Аԥсуа культуратә центр еиҿкаан Ҟабарда-Балкариеи Аԥсни рыуаажәлар рҭахралеи, Ҟабарда-Балкариатәи амилаҭтә аграртә университети Аԥснытәи аҳәынҭқарратә университети раԥшьгаралеи.
"Акультуратәи, анаукатәи еимадарақәа – ари иеиҳау усуп ҳажәларқәа рыбжьара шәышықәсала иҿиоз аизыҟазаашьақәа реиқәырхаразы, ҳҩызара арӷәӷәаразы", — лҳәеит акультуратә центр "Аԥсны" анапхгаҩы Инга Қацба-Гучаԥшьева.